CELEX: 62018TB0660
Language: el
Date: 2019-07-09 00:00:00
Title: Υπόθεση T-660/18: Διάταξη του Γενικού Δικαστηρίου της 9ης Ιουλίου 2019 — VodafoneZiggo Group κατά Επιτροπής (Προσφυγή ακυρώσεως — Ηλεκτρονικές επικοινωνίες — Άρθρο 7 της οδηγίας 2002/21/ΕΚ — Χονδρική παροχή υπηρεσιών σταθερής πρόσβασης — Από κοινού σημαντική ισχύς στην αγορά — Ειδικές κανονιστικές υποχρεώσεις επιβαλλόμενες στους φορείς — Σχέδιο μέτρων υποβαλλόμενο από την εθνική ρυθμιστική αρχή — Παρατηρήσεις της Επιτροπής — Μη κίνηση του δευτέρου σταδίου της διαδικασίας — Πράξη μη δεκτική προσφυγής — Άρθρο 130 του Κανονισμού Διαδικασίας — Απαράδεκτο)

30.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/54
            
         
      Διάταξη του Γενικού Δικαστηρίου της 9ης Ιουλίου 2019 — VodafoneZiggo Group κατά Επιτροπής
      (Υπόθεση T-660/18) (1)
      
      (Προσφυγή ακυρώσεως - Ηλεκτρονικές επικοινωνίες - Άρθρο 7 της οδηγίας 2002/21/ΕΚ - Χονδρική παροχή υπηρεσιών σταθερής πρόσβασης - Από κοινού σημαντική ισχύς στην αγορά - Ειδικές κανονιστικές υποχρεώσεις επιβαλλόμενες στους φορείς - Σχέδιο μέτρων υποβαλλόμενο από την εθνική ρυθμιστική αρχή - Παρατηρήσεις της Επιτροπής - Μη κίνηση του δευτέρου σταδίου της διαδικασίας - Πράξη μη δεκτική προσφυγής - Άρθρο 130 του Κανονισμού Διαδικασίας - Απαράδεκτο)
      (2019/C 328/61)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: VodafoneZiggo Group BV (Ουτρέχτη, Κάτω Χώρες) (εκπρόσωποι: W. Knibbeler και A. Pliego Selie, δικηγόροι)
      
         Καθής: Ευρωπαϊκή Επιτροπή (εκπρόσωποι: G. Braun και L. Nicolae)
      
         Αντικείμενο
      
      Προσφυγή, δυνάμει του άρθρου 263 ΣΛΕΕ, με αίτημα την ακύρωση της απόφασης που φέρεται ότι περιέχεται στο από 30 Αυγούστου 2018 έγγραφο της Επιτροπής το οποίο απευθύνθηκε στην Autoriteit Consument en Markt (Αρχή Καταναλωτών και Αγορών, Κάτω Χώρες), ολλανδική ρυθμιστική αρχή, και περιλαμβάνει τις παρατηρήσεις της Επιτροπής κατ’ εφαρμογήν του άρθρου 7, παράγραφος 3, της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ 2002, L 108, σ. 33), επί σχεδίου μέτρων το οποίο τέθηκε στη διάθεσή της από την εν λόγω αρχή (υποθέσεις NL/2018/2099 και NL/2018/2100).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή ως απαράδεκτη.
                  
               
            
                  2)
               
               
                  
                     Παρέλκει η εξέταση των αιτήσεων παρεμβάσεως του Βασιλείου των Κάτω Χωρών καθώς και των T-Mobile Netherlands Holding BV, T-Mobile Netherlands BV, T-Mobile Thuis BV και Tele2 Nederland BV.
                  
               
            
                  3)
               
               
                  
                     Η VodafoneZiggo Group BV φέρει τα δικαστικά έξοδά της καθώς και τα έξοδα στα οποία υποβλήθηκε η Ευρωπαϊκή Επιτροπή, εξαιρουμένων των σχετικών με τις αιτήσεις παρεμβάσεως εξόδων.
                  
               
            
                  4)
               
               
                  
                     Η VodafoneZiggo Group, η Επιτροπή, το Βασίλειο των Κάτω Χωρών καθώς και η T-Mobile Netherlands Holding, η T-Mobile Netherlands, η T-Mobile Thuis και η Tele2 Nederland φέρουν τα δικαστικά έξοδά τους όσον αφορά τις αιτήσεις παρεμβάσεως.
                  
               
            
         (1)  EE C 4 της 7.1.2019.